Source: https://theworldnews.net/sk-news/vydanie-majskeho-na-slovensko-nebude-take-jednoduche-moze-to-trvat-aj-60-dni
Timestamp: 2020-07-07 07:18:25+00:00
Document Index: 841013

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'Súd ', 'súd ', 'súd ']

Vydanie Majského na Slovensko nebude také jednoduché: Môže to trvať aj 60 dní
Súdy rozhodnú o tom, či Jozefa Majského zoberú do predbežnej a napokon aj do vydávacej väzby. Celý proces vydania s najväčším urýchlením môže trvať 60 dní, pokiaľ by Jozef Majský sám nesúhlasil s vydaním na Slovensko. "V danej veci rozhoduje Krajský súd v Ostrave, keď najprv sa uskutoční predbežné šetrenie štátnym zástupcom Krajského štátneho zastupiteľstva v Ostrave. Predbežné šetrenie sa začína zadržaním osoby, o ktorej vydanie ide," povedala hovorkyňa Krajského súdu v Ostrave Klára Krystynová.
Vysvetlila, že na súdoch sa následne uskutoční dvojfázové konanie. "Po prvé sa rozhodne o vzatí/nevzatí do predbežnej väzby. Proti rozhodnutiu možno podať sťažnosť, o ktorej rozhodne Vrchný súd v Olomouci. V druhej fáze po skončení sa predbežného šetrenia súd rozhodne na verejnom zasadnutí, či sa osoba vydá do žiadajúceho štátu, teda na Slovensko. Proti tomuto rozhodnutiu je tiež možné podať sťažnosť - rozhodne o nej zase Vrchný súd v Olomouci," povedala Krystynová.
Ako zdôraznila, po skončení sa predbežného šetrenia súd rozhodne na návrh štátneho zástupcu, či sa osoba vydá do požadujúceho štátu. Ak súd rozhodne, že sa osoba vydá, vezme ju zároveň do vydávacej väzby alebo rozhodne o zmene predbežnej väzby na väzbu vydávaciu. Celý proces s najväčším urýchlením môže trvať spravidla do 60 dní od zadržania osoby. Pri zjednodušenom vydaní, keď osoba súhlasí so svojím vydaním, to trvá do desiatich dní od vyslovenia súhlasu, zdôraznila hovorkyňa.
Polícia v stredu (17. 6.) na sociálnej sieti potvrdila zadržanie podnikateľa Jozefa Majského v Českej republike. "Na základe európskeho zatýkacieho rozkazu vydaného Najvyšším súdom (NS) SR bola osoba zadržaná ráno v nemocnici v ČR," uviedli policajti.
Najvyšší súd SR vytýčil termín verejného zasadnutia, na ktorom má rozhodovať o odvolaní obžalovaného, na 1. júla. Súd trestné stíhanie Jozefa M. prerušil v marci 2019 pre ťažkú chorobu. Jozefa M. odsúdil bývalý Špeciálny súd na 12-ročný trest odňatia slobody už v roku 2007. Neskoršie ho súdil už súčasný Špecializovaný trestný súd v Pezinku.
Source https://www.cas.sk/clanok/993427/vydanie-majskeho-na-slovensko-nebude-take-jednoduche-moze-to-trvat-aj-60-dni/
TikTok sa sťahuje z Hongkongu
J. Ivor: Polícia nebola pripravená na nárast kriminality v 90. rokoch
Soboťanka pod vplyvom alkoholu výrazne prekročila rýchlosť
Pompeo: USA zvažujú zákaz aplikácií čínskych sociálnych médií